Document ID: 31997D0091

NEUVOSTON PÄÄTÖS,
tehty 27 päivänä tammikuuta 1997,
luvan antamisesta Ranskan tasavallalle soveltaa tai edelleen soveltaa tiettyihin erityistarkoituksiin käytettyihin kivennäisöljyihin valmisteveron alennuksia tai vapautuksia valmisteverosta direktiivin 92/81/ETY 8 artiklan 4 kohdassa säädetyn menettelyn mukaisesti (97/91/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon kivennäisöljyjen valmisteverojen rakenteiden yhdenmukaistamisesta 19 päivänä lokakuuta 1992 annetun neuvoston direktiivin 92/81/ETY (1) ja erityisesti sen 8 artiklan 4 kohdan,
ottaa huomioon komission ehdotuksen,
sekä katsoo, että
direktiivin 92/81/ETY 8 artiklan 4 kohdan mukaan neuvosto voi yksimielisesti komission ehdotuksesta antaa jäsenvaltiolle luvan ottaa käyttöön kivennäisöljyjen osalta vapautuksia valmisteveroista tai valmisteveron alennuksia tiettyihin erityispolitiikkoihin liittyvistä syistä,
Ranskan viranomaiset ovat antaneet komissiolle tiedoksi aikomuksensa soveltaa 1 päivästä tammikuuta 1997 nesteytetyn maaöljykaasun ja maakaasun vapautusta valmisteverosta, jos niitä käytetään moottoripolttoaineina julkisessa liikenteessä vuosikiintiön puitteissa ja saastumisen vähentämiseen tarkoitetun ohjelman yhteydessä, jolloin voitaisiin soveltaa mainitun direktiivin 8 artiklan 4 kohdassa säädettyä menettelyä,
tästä tiedonannosta on ilmoitettu muille jäsenvaltioille,
komissio ja kaikki jäsenvaltiot myöntävät, että tämä verovapautus on ympäristöpoliittisista syistä perusteltu eikä se aiheuta kilpailun vääristymistä eikä haittaa sisämarkkinoiden toiminnalle,
komissio tarkastelee säännöllisesti alennuksia ja vapautuksia todetakseen, että ne ovat sopusoinnussa sisämarkkinoiden toiminnan tai yhteisön ympäristönsuojelupolitiikan kanssa, ja
neuvosto tarkastelee tilannetta uudelleen viimeistään 30 päivänä kesäkuuta 1997,
ON TEHNYT TÄMÄN PÄÄTÖKSEN:
1 artikla
Direktiivin 92/81/ETY 8 artiklan 4 kohdan mukaisesti Ranskan tasavalta saa 30 päivään kesäkuuta 1997 saakka soveltaa vapautusta nesteytetyn maaöljykaasun ja maakaasun valmisteverosta, jos niitä käytetään moottoripolttoaineina julkisessa paikallisliikenteessä vuosikiintiön puitteissa, sanotun kuitenkaan rajoittamatta kivennäisöljyjen valmisteverojen määrien lähentämisestä 19 päivänä lokakuuta 1992 annetussa neuvoston direktiivissä 92/82/ETY (2) säädettyjä velvoitteita.
2 artikla
Tämä päätös on osoitettu Ranskan tasavallalle.
Tehty Brysselissä 27 päivänä tammikuuta 1997.

Labels: 2
14
18